钦定古今图书集成/明伦汇编/氏族典/第409卷 > 许自球〈子来音 来章〉
## 钦定古今图书集成/明伦汇编/氏族典/第409卷 > 许自球〈子来音 来章〉

按《南靖县志》：“自球，字行受，孝廉许鲲五代孙。以子贵，
赠文林郎。性纯孝，家贫力养，甘旨无缺，居丧执礼三
年，未尝见齿。抚二弟友爱笃至。长子来音成进士，出
宰深泽，兴水利，除民害，每多善政。以循良考最，擢内
史，祀名宦。次子来章为名诸生，安贫笃学，抚堂弟遗
孤成立，训子以义方著。卒赠奉政大夫。”